Diari Oficial de la Generalitat Valenciana


Sumari del DOGV 5443, del 05-02-2007 (2007/754)

Resolució de 15 de novembre de 2006, de la Direcció General de Treball i Seguretat Laboral, per la qual es disposa el registre i la publicació de l'Acord de la Comissió Paritària del Conveni Col·lectiu de l'empresa Aseguramiento Técnico de la Calidad, SA (ATECSA), sobre provisió de llocs de treball de nova creació i de la vacants que es produïsquen, segons les competències previstes en l'article 5é d'este. (Codi núm. 8000412).
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5443

Data del DOGV
:   05-02-2007

Secció del DOGV
:   V. ANUNCIS - C) ALTRES ASSUMPTES

Número del document
:   2007/754


Data del document
:   08-06-2006

Organisme emissor
:   Conselleria d'Economia, Hisenda i Ocupació

Tipus de document
:   Resolució

Descriptors 

:   * empresa de serveis
    * conveni col·lectiu
    * empresa privada

Vist l'Acord subscrit el 8 de juny de 2006 per la Comissió Paritària del Conveni Col·lectiu de l'empresa Aseguramiento Técnico de la Calidad, SA (ATECSA), sobre provisió de llocs de treball de nova creació i de la vacants que es produïsquen, segons les competències previstes en l'article 5é d'este, i de conformitat amb el que disposa l'article 90, apartats 2 i 3 del Reial Decret Legislatiu 1/1995, de 24 de març, de la Llei de l'Estatut dels Treballadors; i els articles 2, 3 i 6 del Reial Decret 1.040/1981, de 22 de maig, sobre registre i dipòsit de convenis col·lectius de treball, esta Direcció General de Treball i Seguretat Laboral, de conformitat amb les competències que té transferides segons el Reial Decret 4.105/1982, de 29 de desembre, acorda  
Primer   
Ordenar que siga inscrit en el Registre de Convenis Col·lectius de Treball d'esta direcció general, amb notificació a la Comissió Paritària, i que siga dipositat el text original de l'acord.  
Segon  
Disposar que siga publicat en el Diari Oficial de la Generalitat.  
València, 15 de novembre de 2006.- El director general de Treball i Seguretat Laboral: Román Ceballos Sancho.   
Acord de la comissió paritària per a la provisió de llocs de treball de nova creació i vacants en l'empresa ATECSA  
Reunits per la part empresarial els senyors Manuel Trigo Casanueva, Ivan Alegre, Francisco Pascual Soler i Emilio Fuster Seguí, i per la part social els senyors Miguel Carlos García Barberá, Rafael Zaragoza Cardells, Miguel Company Sanz i Miguel Ángel Peñalver Cebellan, que constituïxen el ple de la Comissió Paritària i reconeixent-se legitimació per a això, establixen els criteris següents per a la cobertura de les places de nova creació i de les vacants que es produïsquen en l'empresa:  
Primer- D'acord amb el que disposen els articles 5, 6, 19 i 20 del Conveni Col·lectiu, annex publicat en el DOGV de 28-3-03 i l'article 5 del Reglament de Funcionament d'esta Comissió, s'establix la preferència del personal fix de l'empresa per a ocupar tant les places de nova creació, com les vacants que es produïsquen.  
Segon. Les places de nova creació i les vacants s'oferiran, en primer lloc a concurs de trasllats. Seran objecte de la mateixa convocatòria les vacants que resulten de la primera adjudicació.  
Les places que no es cobrisquen pel procediment anterior i les que resulten vacants una vegada finalitzat este, seran immediatament objecte de convocatòria de promoció interna.  
Els processos anteriorment descrits es reiteraran tantes vegades com siga necessari fins que cap treballador fix opte a les places oferides, en el moment de les quals podran ser oferides a l'exterior.  
Per a portar a efecte este acord s'efectuaran les convocatòries corresponents d'acord amb els criteris següents:  
A. Bases per al nou ingrés  
1. Requisits dels aspirants:  
Responsable tècnic: Enginyeria Tècnica industrial branca automoció o superior.  
Cap de servici: Enginyeria Tècnica industrial branca automoció o superior.  
Responsable Administratiu: Grau Mitjà branca administrativa.  
Cap de torn: Grau Mitjà branca automoció  
Cap de línia: Grau Mitjà branca automoció  
Inspector mecànic (itv mòbil)Grau Mitjà branca automoció  
Inspector mecànic: Grau Mitjà branca automoció  
Manteniment: Grau Mitjà Tècnic especialista Manteniment Màquines i sistemes automàtics.  
Administratius: Grau Mitjà branca administrativa.  
Caixer: Graduat Escolar o equivalent  
Neteja/Jardiner: Sense titulació específica.  
La falta de titulació podrà ser substituïda per dos anys d'experiència en el lloc de treball de què es tracte en ATECSA o de quatre anys en lloc amb funcions semblants (per exemple altres ITV o tallers mecànics) excepte en les categories en què la llei establisca titulació específica. L'experiència adquirida en una altra empresa s'acreditarà per mitjà de certificat de cotitzacions de la Tresoreria General de la Seguretat Social i informe de l'empresa sobre les funcions.  
Una vegada efectuada la contractació, l'empresa impartirà al treballador la formació necessària d'acord amb el punt 5 del Reglament sobre prestació de la ITV a la Comunitat Valenciana publicat en el DOGV n° 4342, de 24-9-02 i Manual de Qualificació i Ensinistrament per al personal de nova contractació dins del Pla de Qualitat de l'Empresa.  
En tos cas estos requisits estaran sotmesos a qualsevol canvi de reglamentació i/o possibles autoritzacions admeses per la Conselleria/SEPIVA.  
2. Prova d'avaluació.  
Es proposarà per l'empresa una prova avaluativa o bases de selecció i es traslladarà a la Comissió Paritària perquè en prenga coneixement, seguiment a efectes del compliment del conveni i aprovació.  
B. Bases per a trasllats  
1. El barem d'aplicació serà el previst en l'article 20 del conveni en vigor per a totes les categories professionals.  
2. Complir el punt primer quant als requisits per al nou ingrés.  
C. Bases per a promoció interna  
1. Es proposarà per l'empresa una prova d'avaluació o bases de selecció i es traslladarà a la Comissió Paritària perquè en prenga coneixement, seguiment a efectes del compliment del conveni i aprovació.  
2. Superat l'examen s'aplicarà el barem previst en l'article 20 del conveni   
3. Els aspirants hauran de reunir els requisits del punt primer per a "nou ingrés".  
Tots els processos es realitzaran segons establix l'article 5 del conveni col·lectiu vigent.  
Gandia, 8 de juny del 2006